ສະຫາຍ ເລຫງ໋ອກ ຮວາ ຮອງປະທານ ຄະນະກຳມະການປະຊາຊົນ ແຂວງເຫງະອານ ແລະ ພັນເອກ ເຈີ່ນຫ໋າຍ ບິ່ງ ຫົວໜ້າກອງບັນຊາການ ທະຫານຊາຍແດນ ແຂວງ ເຫງະອານ ມອບໃບຢັ້ງຢືນຈົບການຝຶກອົບຮົມ ໃຫ້ແກ່ບັນດານັກສຳມະນາກອນທີ່ດີເລີດ. (ພາບ: ຫ໋າຍເທື້ອງ)
ຊຸດຮຽນພາສາລາວ ຈັດຂື້ນໂດຍ ຄະນະກຳມະການ ແຂວງ ເຫງະອານ ເລີ່ມເປີດການສິດສອນ ແຕ່ ເດືອນ ມິຖຸນາ ປີ 2018 ມີນັກຮຽນ(ນັກສຳມະນາກອນ) ຈຳນວນ 86 ຄົນ ໃນນັ້ນມີ 35 ຄົນ ແມ່ນພະນັກງານຂອງ ພະແນກ, ຂະແໜງການ, ຫ້ອງການ ຂອງອົງການທ້ອງຖິ່ນໃນທົ່ວແຂວງ. ຊຸດຝຶກອົບຮົມພາສາລາວນີ້ ດຳເນີນໄປໃນໄລຍະເວລາ 3 ເດືອນ ມີ 38 ບົດ, ແຕ່ລະບົດ ໃຊ້ເວລາ 2 ຊົ່ວໂມງ, ໂດຍອາຈານສອນຄົນລາວ ທີ່ມີປະສົບການ.
ຊຸດຝຶກອົບຮົມຈັດຂື້ນເພື່ອແນໃສ່ຍົກສູງຄວາມຮູ້ຄວາມສາມາດ, ມະນຸດສຳພັນກັບຄົນອື່ນດ້ວຍພາສາລາວ ໃຫ້ແກ່ພະນັກງານ ບັນດາພະແນກ, ຂະແໜງການ ແລະ ບັນດາ ເມືອງຕິດກັບຊາຍແດນຕ້ອງໄດ້ພົບປະກັບຄົນລາວຕະຫຼອດ, ປະກອບສ່ວນເຂົ້າໃນການຈັດຕັ້ງປະຕິບັດວຽກງານ ຂ່າວສານຕ່າງປະເທດ ຂອງແຂວງ; ກໍ່ສ້າງ, ເສີມຂະຫຍາຍສາຍພົວພັນ ມິດຕະພາບຫວຽດນາມ-ລາວ ເວົ້າລວມ ແລະ ລະຫວ່າງ ແຂວງເຫງະອານ ແລະ 3 ແຂວງ ຂອງລາວ ທີ່ມີຊາຍແດນຮ່ວມກັນເວົ້າສະເພາະ.
(ຫັດທະບູນ)